tartuNLP/wikipedia-smugri-20251201 huggingface dataset:
Terve Pere Apteek

Terve Pere Apteek (varasema nimega "Parimex Invest") on Eesti osaühing. 
OÜ kuulub kontserni AS Magnum. OÜ-le kuuluvad Apotheka kaubamärki kandvad apteegid.
OÜ kanti Äriregistrisse 1999.
Apotheka

Apotheka on Eestis, Lätis ja Leedus apteeke ühendav kaubamärk, mille alla kuulus 2023. aastal 344 apteeki. Apotheka apteegid kuuluvad Eestis iseseisvatest proviisoritest omanikele. Apotheka on tegutsenud alates 2000 aastast.
Ajalugu.
2000. aastal avati Eestis esimene Apotheka kaubamärki kandev apteek. 
2005. aastal avati Lätis esimene Apotheka keti apteek, mis sai nimeks A.Aptiekas. 
2013. aastal avati Apotheka e-apteek, esimene e-apteek Eestis.
2015. aastal avati Lätis e-apteek. Samal aastal Eestis võeti kasutusele apteegirobotid. 
2019. aastal avati Vilniuses esimene Apotheka keti apteek ning Apotheka Vaistine alustas Leedus ravimite hulgimüüki. 2021. Leedus avati ka e-apteek. 
2020. aastal loovutas seoses apteegireformiga Margus Linnamäele kuulunud Magnum AS Apotheka apteegid proviisoritele. 
2024. aasta kevadel ilmnes, et varastatud on 700 000 Apotheka kliendi andmed. Politsei hinnangul ei teinud andmeid hallanud Magnum ASile kuuluv Allium UPI piisavalt pingutusi inimeste isikuandmete kaitseks. 
Tänapäev.
2023. aastaks on Apotheka apteegiketti koondunud üle 160 apteegi Eestimaa eri kohtades, 56 apteeki Leedus ja 128 apteeki Lätis.
Apotheka ketti kuulub ka Tallinna Raeapteek, mis tegutseb samades ruumides üle 600 aasta ning on Euroopa vanim samas asukohas tegutsev apteek.
Marcinkonys

Marcinkonys on küla Leedus Varėna rajooni territooriumil, Marcinkonysi valla halduskeskus. 
Küla asub Grūda jõe ääres ja jääb Dzūkija rahvuspargi aladele; rahvuspargi direktsioon asubki Marcinkonysis. Külas asub Vilniuse–Marcinkonysi raudtee Marcinkonysi raudteejaam.
Küla on 143 hektari suurune, olles üks suurema pindalaga külasid Leedus. Seal asuvad põhikool, postkontor, raamatukogu ja kultuurimaja. Vaatamisväärsusteks on sealne etnograafiamuuseum, Čepkeliai looduskaitseala muuseum ja aastal 1880 valminud katoliku kirik.
Ajalugu.
Kirjalikes allikates on küla esmamainitud 1637. aastal kui puuraidurite asulat. 1770. aastal valmis sealne esimene kirik. Algselt allus see Merkinė kirikule, ent seitse aastat hiljem eraldati sealne ümbruskond omaette kihelkonnaks.
Küla hakkas arenema XIX sajandi teisel poolel, kui valmis Peterburi–Varssavi raudtee. Toona rajati ka Marcinkonysi raudteejaam, mille ümber tekkis ka asula, mis hiljem Marcinkonysi külaga ühendati. Küla ümbruses oli vähe põllumajanduseks sobilikku maad, nii hankisid sealsed asukad elatist metsast. Tähtsamad tegevusharud olid toona seente korjamine ja rongireisijatele karastusjookide müütamine. Külas elavad juudid tegelesid kaubandusega. Aastal 1912 rajati külla seenekuivati.
Esimese maailmasõja ajal rajasid Saksa võimud Marcinkonysist algava kitsarööpmelise raudtee, mis viis Kotra jõe äärde. See raudtee tegutses XX sajandi keskpaigani. Sõja järel asus Marcinkonys Poolas. Aastal 1925 loodi Grodno maakonda Marcinkańce vald. Sealse omavalitsuse sümboliks valiti Leedu rist, mille eest Poola võimud arreteerisid algul sealse vaimuliku, hiljem aga veel kaks küla elanikku. Aastal 1933 püstitati taoline rist ka küla keskele, mis tekitas taas konflikte Poola ametivõimudega. Nende konfliktide tõttu ei lubatud sealset esindajat seimi valida.
Aastal 1939 liideti küla Valgevene NSVga. Aastal 1949 arvati see Leedu NSV koosseisu. Aastal 1941 hukkasid Saksa okupatsiooniväed küla lähedal metsas ligi 600 Marcinkonysi ja Varėna juuti, samas mitmed sealsed juudid pääsesid hukkamisest ja hiljem neid enam ei puututud. Teise maailmasõja järel tegutsesid küla ümbruses Leedu metsavennad. Nõukogude võimud küüditasid 103 Marcinkonysi elanikku.
196 eKr

196. aasta eKr ehk "ab urbe condita" DLVIII (558).
Palmse Mehaanikakoda

Palmse Mehaanikakoda OÜ on Eesti masinaehitusettevõte, mis tegutseb Lääne-Viru maakonnas Palmse lähedal Võsupere külas. Ettevõte toodab PALMS kaubamärgi all metsaveohaagiseid ja -tõstukeid.
Palmse Mehaanikakoda OÜ kuulub piirkonna suuremate tööandjate sekka ning on tunnustatud üheks Eesti jätkusuutlikumaks ettevõtteks.
Ajalugu.
Palmse Mehaanikakoda OÜ asutati 1992. aastal. Algusaastatel keskendus ettevõte peamiselt põllumajandustehnika tootmisele.
Metsatehnikat hakati tootma 1995. aastal, kui turule toodi esimene metsaveohaagis.
Alates 2003. aastast kannavad Palmse Mehaanikakoda OÜ poolt toodetud seadmed PALMSI kaubamärki.
Tooted.
Palmse Mehaanikakoda OÜ (PALMS) on spetsialiseerunud peamiselt traktori haakes veetavate metsaveohaagiste ning metsatõstukite tootmisele, olles ühtlasi ka Euroopa turuliider selles segmendis. 2023. aasta alguseks oli ettevõte tootnud kokku üle 25 000 metsaveohaagise ja 30 000 metsatõstuki.
Müügivõrk.
Lisaks ettevõtte peamisele turule Euroopas turustatakse PALMSI kaubamärgi all metsatehnikat ka Põhja-Ameerikas, Lõuna-Ameerikas, Aasias ja Aafrikas.
197 eKr

197. aasta eKr ehk "ab urbe condita" DLVII (557).
198 eKr

198. aasta eKr ehk "ab urbe condita" DLVI (556).
Roheline Ring

Roheline Ring on Eesti osaühing, mis on ehitanud tuulikud ja tegelenud kinnisvaraga. Ettevõtte eesotsas on Tullio Liblik.
Ettevõttest on välja kasvanud OÜ Roheline Ring Tuulepargid (praeguse nimega OÜ Hanila Tuulepargid).
Enne 2007 kuulusid ettevõttele Virtsu ja Esivere tuulepark.
199 eKr

199. aasta eKr ehk "ab urbe condita" DLV (555).
200 eKr

200. aasta eKr ehk "ab urbe condita" DLIV (554).
Euroopa meistrivõistlused orienteerumises

Orienteerumise Euroopa meistrivõistlused (inglise keeles European Orienteering Championships) on Euroopa meistrivõistlused orienteerumisjooksus. Esimesed Euroopa meistrivõistlused toimusid 1962. aastal Norras ning teised Euroopa meistrivõistlused orienteerumises toimusid 1964. aastal Šveitsis. 
Pärast 36-aastast pausi jätkusid Euroopa meistrivõistlused orienteerumises taas 2000. aastal, kui võistlus toimus Ukrainas. Võistlused toimuvad iga kahe aasta tagant. 2006. aastal toimusid Euroopa meistrivõistlused orienteerumises Otepääl. 2020. aastal toimuvad võistlused Rakveres.
Orienteerumisklubi Võru

Orienteerumisklubi Võru (lühendatult OK Võru) on Võrumaal tegutsev orienteerumisklubi. OK Võru on Eesti Orienteerumisliidu liige.
Klubi korraldab igal aastal nii orienteerumispäevakuid kui ka orienteerumisvõistlusi ning lööb kaasa ka muude spordiürituste läbiviimisel Võrumaal. Klubi lõi kaasa ka 2017. aasta orienteerumise maailmameistrivõistluste korraldamisel.
Ilvesteade

Ilvesteade oli 1979. kuni 2010. aastani kesksuvel toimunud mitmepäeva-teatevõistlus orienteerumisjooksus, mida korraldas Tartu Orienteerumisklubi Ilves.
Esther McVey

Esther Louise McVey (sündinud 24. oktoobril 1967 Liverpoolis) on Suurbritannia poliitik, ta kuulub Konservatiivse Partei ridadesse. Ta oli 8. jaanuarist 2018 kuni 15. novembrini 2018 Suurbritannia töö- ja pensionide minister.
Ta sündis aastal 1967 Liverpoolis, seal veetis ta lapsepõlve ja lõpetas keskkooli. Seejärel lõpetas ta Queen Mary ülikooli Londonis õigusteaduse bakalaureusena ja Londoni Linnaülikooli raadioajakirjanduse alal MA kraadiga. Aastal 2009 sai ta Liverpooli Ülikoolis MSc kraadi.
Brix

Brixi ühik / arv / kraad (lühend °Bx) näitab suhkru sisaldust vesilahuses. Brixi kraad võrdub ühe grammi sahharoosiga 100 grammis vesilahuses. 
Veinimarjades sõltub Brixi näidust toodetava veini alkoholisisaldus ning seepärast määratakse korjeaeg just selle näidu põhjal.
Põhja-Makedoonia albaanlased

Albaanlased (makedoonia keeles "Албанци во Македонија"; albaania keeles "Shqiptarët në Maqedonisë") on lõunaslaavi rahva makedoonlaste järel suurim etniline vähemuselanikkond (25,2% kogurahvastikust) tänase Põhja-Makedoonia Vabariigi piirides. Riigis elas 2002. aasta seisuga 509 083 albaanlast. Makedoonia albaanlaste asualad paiknevad enamasti riigi loodeosas, suuresti Kosovo piiri ja vähem Albaania piiri lähistel, ning pealinna Skopje (endine Osmanite riigi basaar ja Kosovo vilajeti pealinn "Üsküb") ümbruses.
Kosovo sõda.
Makedoonia pakkus aastatel 1998–1999 toimunud sõja eest põgenevatele tuhandetele Kosovo albaanlastele varjupaiga.
GPS-jälgimine

GPS-jälgimine on teenus, mis võimaldab spordiüritustel osalejate asukohta ja liikumist reaalajas ja/või viivitusega/kordusena interneti vahendusel jälgida. GPS-jälgimist kasutatakse Eestis peamiselt orienteerumisvõistlustel, rogainis, murdmaasuusatamises, jalgrattaspordis ja muudelgi vastupidavusaladel.
Võistlejal on kaasas spetsiaalne GPS-seade, mis mobiilside kaudu edastab teenuse korraldajale võistleja asukoha koordinaate, mis kuvatakse veebis võistleja teekonnana kas reaalajas või viivitusega.
Shailesh Vara

Shailesh Lakhman Vara (sündinud 4. septembril 1960 Ugandas) on Suurbritannia poliitik, ta kuulub Konservatiivse Partei ridadesse. Ta oli 8. jaanuarist 2018 kuni 15. novembrini 2018 Suurbritannia Põhja-Iirimaa asjade minister.
Ta sündis aastal 1960 Ugandas gudžarati päritolu India immigrantide perekonnas. Aastal 1964 asus perekond Suurbritanniasse. Ta sai keskhariduse Aylesburys ("Aylesbury Grammar School"), seejärel lõpetas juristina Bruneli Ülikooli.
Eesti NSV Ülemnõukogu Presiidiumi esimees

Käesoleval leheküljel on loetletud vahemikus 1940–1990 Eesti NSV Ülemnõukogu Presiidiumit juhtinud isikud, st Ülemnõukogu Presiidiumi esimehed.
Sageli on neid käsitletud Eesti NSV riigipeadena, kuigi Eesti NSV konstitutsiooni (põhiseaduse) järgi ei olnud Eesti NSV-l riigipead, kõrgeim riigivõimuorgan oli Eesti NSV Ülemnõukogu (§ 97), selle istungjärkude vahelisel ajal Eesti NSV Ülemnõukogu presiidium (§ 106). Tegelikku võimu teostasid kohaliku kommunistliku partei keskkomitee I sekretärid.
Montenegro albaanlased

Albaanlased (serbia-horvaadi keeles "Albanci ja Crnoj Gor"; albaania keeles "Shqiptarët e Malit të Zi") on suurim mitteslaavi etniline vähemuslik rahvusrühm (4,91% kogurahvastikust) tänapäeva Montenegro Vabariigi piirides. Riigis elas 2011. aasta seisuga 32 671 albaanlast, enamasti riigi kagu- ja idaosas, Albaania piiri lähistel mägismaal. 
Albaanlasi elab enim järgmistes omavalitsustes: Ulcinj (71% kogu elanikkonnast), Plav (19%), Bar (6%), Podgorica (5%) ja Rožaje (5%). Ulcinj'is asub Albaania Rahvusnõukogu peakorter.
Plav

Plav (montenegro kirillitsas: Плав, albaania keeles Plavë) on linn Kirde-Montenegros, mis on Plavi valla halduskeskus.
Serbia albaanlased

Serbia albaanlased (serbia keeles "Албанци у Србији" / "Albanci u Srbiji"; albaania keeles "Shqiptarët në Serbi") on etniliselt vähemuslik albaania päritolu rahvusrühm tänases Serbia Vabariigis. Nende arvukus riigis on tugevalt vähenenud, eriti pärast Kosovo sõda (1998–1999) ja Kosovo iseseisvumist (2008). 2011. aastal elas neid Serbias vaid umbes 6000 inimest.
Albaanlased moodustasid enamuse kahes Serbia vallas: Preševo ja Bujanovaci vallas.
Kaniava vald

Kaniava vald (leedu keeles "Kaniavos seniūnija") on 2. järgu haldusüksus (vald) Leedus Varėna rajooni territooriumil. Vald piirneb kagus Valgevenega.
Valla pindala on 268 km². 2011. aasta seisuga elas vallas 1390 inimest. Valla keskuseks on Panočiai küla. Vallavanem on Edvinas Grikšas. 70 % valla pindalast võtavad enda alla metsad.
Kärt Ojavee

Kärt Ojavee (sündinud 10. aprillil 1982 Rakveres) on eesti disainer, kunstnik ja kunstiteadlane.
Haridus.
Ojavee sai keskhariduse Tallinna Kopli Kunstikeskkoolis. Aastatel 2000–2004 omandas ta Eesti Kunstiakadeemia tekstiiliosakonnas magistrikraadi ning 2007–2013 kunsti ja disaini doktorantuuris doktorikraadi.
Töökäik ja harrastused.
Ojavee on loonud stuudiod KO! ja KO/JU. 2011. aastal asutatud KO! keskendus eksperimentaalsetel tekstiilidel põhinevatele toodetele ja ainulaadsetele esemetele. 2013. aastal koostöös tekstiilidisainer Johanna Ulfsakiga loodud KO/JU eksperimenteeris tekstiilidega, ühendades neid installatsioonide, disaini ja arhitektuuriga. 
2014. aasta septembrist töötab Ojavee vanemteadurina Eesti Kunstiakadeemia sisearhitektuuri osakonnas, kus keskendub bio- ja elavatele materjalidele. 
Ta on ansambli Pia Fraus klahvpillimängija. 
Looming.
Loomingus keskendub ta nn nutikatele interjöörikangastele, kus kombineeritakse tehnoloogiat ja pehmeid materjale. Tema installatsioonid on olnud mitmetel näitustel üle maailma.
Panočiai

Panočiai on küla Leedus Varėna rajooni territooriumil, Kaniava valla halduskeskus. Küla asub Nočia jõe kaldal Valgevene piiri ääres. Seal asuvad põhikool, postkontor ja raamatukogu, aastal 1992 püstitati sinna ka kabel.
Aastal 1982 ühendati sellega endine Slučajuse küla.
Mobiiliorienteerumine

Mobiiliorienteerumine ehk mobo on orienteerumine, kasutades traditsiooniliste abivahendite asemel nutiseadmeid. Mobiiltelefon asendab paberkaarti, kompassi ja märkeseadet. Mobo on olemuselt orienteerumise püsirada, kontrollpunktid asuvad maastikul aasta läbi. Rada võib läbida kas üksi või mitmekesi endale sobival ajal ja viisil.
Äpi kasutamine.
Enne raja läbimist tuleb telefoni laadida rakendustarkvara ehk mobo äpp. Kui siis telefonis kaart avada, on nähtav ka digitaalne kompass. Maastikule paigaldatud kontrollpunktides on tahvlikesed, millel olevat QR-koodi tuleb telefoniga pildistada. Äpp saadab signaali serverisse, mille andmebaasi unikaalne märge salvestatakse. Läbitud kontrollpunktid on nähtavad nii telefonis kui ka mobo kodulehel.
Ajalugu.
Esimene moborada avati 1. jaanuaril 2012 Keila Terviseradadel. Koostöös Eesti Terviseradadega ja Eesti Orienteerumisliidu klubidega valmivad moborajad üle Eesti. Mobiiliorienteerumine on levinud ka teistes riikides, kõige enam moboradasid on Soomes.
Mobo rakendustarkvara looja on eesti orienteeruja Tarmo Klaar.
Algermissen

Algermissen on küla ja vald Saksamaal Alam-Saksi liidumaal Hildesheimi kreisis. Valla pindala on 35,62 km². 31. detsembril 2017 elas seal 7864 inimest. Vald asub umbes 12 km Hildesheimist põhjas ja 20 km Hannoverist kagus. Küla nimi pärineb tähtsalt Saksa perekonnalt, kes elas piirkonnas kuni 1848. aasta revolutsioonideni — Algermissenid olid revolutsionäärid ja aeti Saksamaalt välja, kui revolutsioon maha suruti. Osa perekonnast kolis Missouri osariiki Ameerika Ühendriikides, kuid küla nimi säilis.
Tuntud inimesi.
Saksa näitleja Diane Kruger on sündinud Algermissenis.
Diekholzen

Diekholzen on küla ja vald Saksamaal Alam-Saksi liidumaal Hildesheimi kreisis. Valla pindala on 30,21 km². 31. detsembril 2017 elas seal 6476 inimest. Vald asub umbes 6 km Hildesheimist edelas Innerste lisajõe Beusteri ääres.
1974. aastal ühendati endised külad Diekholzen, Söhre, Barienrode ja Egenstedt, et moodustada Diekholzeni vald. Igal külal on oma ajalugu ja erinevad vaatamisväärsused. Enamus elanikke on katoliiklased. Suurim küla vallas on Diekholzen, seal on haldushoone, kool, haigla, mitu poodi, kaubanduskeskus, mõned restoranid ja hotell. Mitu korda päevas sõidab Hildesheimist ja Alfeldist valda buss.
Tupla

Tupla on Soome mandli-šokolaadibatoon, maiustus, mida toodab Cloetta. See koosneb nugatitäidisega piimašokolaadist, mida katavad mandlitükid.
Nimi "Tupla" (eesti keeles 'topelt') tuleneb asjaolust, et ühes pakendis on alati kaks Tupla batooni. Erinevalt näiteks Twixi šokolaadist on need asetatud ots otsaga kokku, mitte kõrvuti.
Tupla sai alguse 1970. aastatel ning on endiselt üks Soome populaarsemaid maiustusi. 1990. ja 2000. aastatel toodi müüki kaks uut Tupla varianti: 
1990. aastatel olid müügil ka Tupla lihavõttemunad. Nimest hoolimata oli pakendis siiski ainult üks šokolaadimuna.
Tupla Sport.
2008. aastal hakati tootma kaubamärgi Tupla Sport all uut maiustust. Tupla Sporti batoonides on palju kiudaineid. Valida saab õuna- ja vaarikamaitseliste seast. Peamised koostisosad on müsli, šokolaad, mandlid ja nugatid.
Freden

Freden on küla ja vald Saksamaal Alam-Saksi liidumaal Hildesheimi kreisis. Valla pindala on 53,49 km². 31. detsembril 2017 elas seal 4709 inimest. Vald asub Leine jõe ääres, umbes 25 km Hildesheimist lõunas. 1. novembrist 2016 kuuluvad Fredeni valda endised vallad Everode, Landwehr ja Winzenburg.
Freden oli endise Fredeni ühisvalla keskus.
Cântico da Liberdade

"Cântico da Liberdade" ('vabaduse laul') on Roheneemesaarte riigihümn. Hümn võeti ametlikult kasutusele aastal 1996, enne seda oli Roheneemesaarte hümniks "Esta é a Nossa Pátria Bem Amada", mis oli Guinea-Bissauga kahe riigi ühine hümn (pärandina riikide ühisest iseseisvumisest). Hümni helilooja on Adalberto Higino Tavares Silva (1961–), sõnade autor Amílcar Spencer Lopes (1948–).
Hümni sõnad.
&lt;poem&gt;
"refrään"
Canta, irmão
Canta meu irmão
Que a Liberdade é hino
E o Homem a certeza.
I
Com dignidade, enterra a semente
no pó da ilha nua
No despenhadeiro da vida
A esperança é
Do tamanho do mar
Que nos abraça
Sentinela de mares e ventos
Perseverante
Entre estrelas
E o Atlântico
Entoa o cântico da Liberdade
"refrään"
&lt;/poem&gt;
Ulisses Correia e Silva

José Ulisses de Pina Correia e Silva (sündinud 4. juunil 1962) on Roheneemesaarte ettevõtja ja poliitik, kes on alates 22. aprillist 2016 Roheneemesaarte peaminister.
Ta sai peaministriks pärast seda, kui tema partei, Liikumine Demokraatiale, võitis 20. märtsil 2016 parlamendivalimised.
Noorpõlv ja haridus.
Aastal 1988 lõpetas Silva Lissaboni Tehnikaülikooli majanduse ja ärijuhtimise kooli.
Karjääri algus.
Silva alustas karjääri pangandussektoris. Ta oli aastatel 1989–1994 Cabo Verde panga haldusosakonna direktor. Ta oli ühtlasi ka õppejõud Roheneemesaarte Jean Piaget' ülikoolis. 
Tegevus poliitikas.
Silva oli Roheneemesaarte valitsuses aastatel 1995–1998 rahandussekretär ning aastatel 1999–2000 rahandusminister. Aastatel 2006–2008 oli ta partei Liikumine Demokraatiale (MpD) asepresident. Ta valiti aastatel 2008 ja 2013 Praia linnapeaks. Aastal 2013 valiti ta ka MpD presidendiks.
Peaministrina.
2016. aasta juunis kohtusid Silva ja rahandusminsiter Olavo Correia Rahvusvahelise Valuutafondi esindajatega, et arutada Roheneemesaarte majanduse teemadel. Paar kuud hiljem, septembris 2016, kohtus Silva ning tema valitsuskabinet IMFi esindajatega uuesti, et arutada 2016. aasta artikkel IV konsultatsioone.
Ukseavajad

Ukseavajad on tavaliselt avatud küsimused või lühirepliigid, mis annavad teada, et kuulaja on huvitatud ja valmis kuulama.
Neli sammu ukseavajate puhul.
Ukseavajate puhul on võimalik kasutada nelja sammu. Nendeks on
Mitte alati ei ole vaja kõiki samme läbida.
Avatud küsimused ukseavajana.
Avatud küsimustena toimivad paremini "kuidas, mida, mis" sõnaga algavad küsimused. (nt "Kuidas saan kasulik olla?, Mida arvad …?, Mis võiks sinu arvates …?"). Vältida tasub miks- ja kas-küsimusi (nende mõjust saad lugeda Täpsustamise teema juures). Kas-küsimustele on lihtne vastata ühesõnalise ei või jah-iga, miks-küsimused võivad pidurdada rääkija soovi ennast avada või asetada ta kaitsepositsioonile.
Lühirepliigid ukseavajana.
Lühirepliikides sisaldub ühelt poolt rääkija seisundi märkamine ja teiselt poolt kuulamiseks valmisoleku väljendamine. Nt kirjeldades rääkija rollis olija mittesõnalisi suhtlusvahendeid ehk kehakeelt (hoiakut, poosi, miimikat), esitatakse kutse jutu jätkamiseks või vestluse alustamiseks. Nt. "Sul on täna kurb nägu. Sa näed ärritunud välja. Ma tahaksin teada, mis on lahti. Tahad, räägime?"
Ukseavajate kasutamine.
Ukseavajaid soovitatakse kasutada kontakti loomisel ja kuulamise alguses, kuulamise käigus, kui rääkija kas kaotab järje või väljendab ebakindlust, ja pausi tekkimisel rääkija julgustamiseks
Kasutades ukseavajaid annate märku, et olete valmis kuulama. Suhtluspartner otsustab, kas ja kuidas ta selle pakkumise vastu võtab. .
Sotin

Sotin on küla, mis asub paari kilomeetri kaugusel Vukovarist Vukovari-Srijemi maakonnas Horvaatias. Sotinis elab 2011. aasta seisuga 782 inimest. Sotini posti sihtnumber on 32232 Sotin.
Vydeniai vald

Vydeniai vald (leedu keeles "Vydenių seniūnija") on 2. järgu haldusüksus (vald) Leedus Varėna rajooni territooriumil. Vald piirneb kagus Valgevenega.
Valla pindala on 150 km². 2011. aasta seisuga elas vallas 1385 inimest. Valla keskuseks on Vydeniai küla. Vallavanem on Genė Ramaškienė. 70 % valla pindalast võtavad enda alla metsad. Kõrgeim koht asub Riliškiai küla lähistel ja ulatub 194 meetrit üle merepinna.
Vydeniai

Vydeniai on küla Leedus Varėna rajooni territooriumil, Vydeniai valla halduskeskus. Küla asub Uosupise jõe kaldal. Seal asuvad põhikool, postkontor ja raamatukogu, jõel asub Vydeniai paisjärv.
Esimese maailmasõja järel kuulus küla Poolale. Aastal 1921 elas külas 239 leedulast, 13 poolakat ja 4 juuti.
Matuizosi vald

Matuizosi vald (leedu keeles "Matuizų seniūnija") on 2. järgu haldusüksus (vald) Leedus Varėna rajooni territooriumil. 
Valla pindala on 148 km². 2011. aasta seisuga elas vallas 2229 inimest. Valla keskuseks on Matuizosi küla. Vallavanem on Mindaugas Matuiza. 
Valda jääb ka paar huutorit.
Matuizos

Matuizos on küla Leedus Varėna rajooni territooriumil, Matuizosi valla halduskeskus. Küla asub Duobupise jõe ääres. Külas asub Vilnius-Marcinkonysi raudtee Matuizosi raudteejaam.
Küla juures kaevandatakse kruusa, savi, merglit ja kvartsiitliiva. Seal asuvad põhikool, postkontor, raamatukogu ja kultuurimaja. Külas asuvad mitmed suured ettevõtted, seal on keraamikatehas, silikaaditehas ja metallitöötlemisettevõtted. Matuizoses asub ka aktsiaselts Taraila, mis valmistab metsamarjadest ja seentest konserve.
Küla rajati XIX sajandil. Algselt kandis ta nime Baciulionimis. Nõukogude perioodil oli küla kohaliku sovhoosi keskasulaks.
Aastal 1977 sündis seal Leedu poliitik Lina Kujalytė.
Valkininkai vald

Valkininkai vald (leedu keeles "Valkininkų seniūnija") on 2. järgu haldusüksus (vald) Leedus Varėna rajooni territooriumil. 
Valla pindala on 156 km². 2011. aasta seisuga elas vallas 1932 inimest. Valla keskuseks on Valkininkai alev, kus 2011. aastal oli 229 elanikku. Vallavanem on Antanas Juknevičius.
Arne Sellin

Arne Sellin (sündinud 16. septembril 1957) on eesti ökofüsioloog. 
Ta on lõpetanud Pärnu-Jaagupi Keskkooli (1975) ja Tartu Riikliku Ülikooli (bioloogina, 1981). Ta on Eesti Loodusuurijate Seltsi tegevliige.
Ta on uurinud puude veemajandust. 
Alates 2017. aastast juhatab ta Tartu Ülikoolis ökofüsioloogia õppetooli (mida on varem juhatanud Kalevi Kull, Olevi Kull, Krista Lõhmus).
Valkininkai

Valkininkai on alev (varem linn) Leedus Varėna rajooni territooriumil, Valkininkai valla halduskeskus. Alev asub Merkysi ääres, paigas, kus Šalčia Merkysisse suubub.
Valkininkais on postkontor ja raamatukogu. Valkininkai keskkool asub Užuperkasise külas, raudteejaam Naujieji Valkininkai külas. Vaatamisväärsusteks on alevi ajalooline süda ja 1837. aastal valminud katoliku kirik. Valkininkai keskus on üks paremini säilinud ajaloolisi puidust linnalisi asulaid Leedus.
Ajalugu.
Alev rajati praegusel kujul XVI sajandil. Asula on siiski vanem, seda on esmamainitud 1387. aastal. Algselt asus seal Leedu suurvürstide jahiloss, alev ise oli aga põhiplaanilt Vilniuse koopia. Aastal 1418 andis Vytautas alevi oma naisele Juliana Holszanskale, moodustades nii sealse mõisa.
Alevi staatuse sai Valkininkai aastal 1418, linna oma aga aastal 1516. Aastast 1555 pärinevad esimesed teated sealsest kirikust. Magdeburgi õigused sai linn aastal 1571. Aastal 1551 avastati selle lähedusest soorauda, nii kujunes asula sajaks aastaks rauasulatamiskeskuseks.
Aastal 1609 kaotas Valkininkai linnaõigused. Aastal 1635 rajati alevisse frantsiskaanide klooster, mille ehitustööd lõppesid aastal 1650. Aastal 1700 toimus alevi juures Rzeczpospolita magnaatide vaheline Valkininkai lahing, kus Wiśniowieckid ja Ogińskid purustasid Sapiehade väe.XVIII sajandil rajati sinna juutide sünagoog, mis põles maha aastal 1941.
Esimene kirik ehitati linnuse juurde aastal 1387. Samal aastal andis Jogaila asulale linnaõigused. Aastal 1418 loodi sealne kihelkond. Aastal 1421 tekkis sinna otse kroonile alluvate tšehhide asundus. Aastal 1539 asusid sinna elama esimesed juudid. Aastal 1549 andis Zygmunt II August linna Barbara Radziwillile. 
Aastal 1566 sai linn Magdeburgi õigused. Toona kuulus see Trakai vojevoodkonda ja Trakai maakonda. Aastal 1605 rajati sinna dominiiklaste klooster. Aastal 1648 suri seal Władysław IV Waza. Aastal 1676 valmis sealne jesuiitide klooster, mille juures hakkas tegutsema ka kool. 
Aastal 1792 sai Valkininkai linnaõigused tagasi, ent Poola jagamisel läks see Venemaa koosseisu ja tsaarivõimud selle linnastaatust ei kinnitanud. Aastal 1832 sulgesid tsaarivõimud sealse kloostri. Tsaariajal oli alevi venekeelne nimekuju Олькеники. Sinna rajati ka õigeusu kirik. 
XIX sajandi lõpus rajati alevisse paberivabrik. Aastal 1913 asutati sinna esimene tsemenditööstus Leedus. Esimese maailmasõja järel läks alev Poola koosseisu ja tehas lõpetas oma töö. Nõukogude perioodil oli Valkininkai kohaliku kolhoosi keskasulaks.
Department for Education

Department for Education (DfE) on Suurbritannia valitsusasutus, mis vastutab lastekaitse ja hariduse (kohustuslik, täiendõpe ja kõrgharidus) ja praktikavõimaluste eest Inglismaal. 
Department for Education asutati 2010. aastal ning valitsusasutuse aastane eelarve on vähemalt 58,2 miljardit naelsterlingit.
FC San Marcos

FC San Marcos on Nicaragua jalgpalliklubi, mis mängis riigi kõrgliigas viimati 2014. aastal. Klubi kodulinn on San Marcos. FC San Marcos asutati 1982. aastal ning jalgpalliklubi kodustaadioni mahutavus on 2000 pealtvaatajat.
Klubi on võitnud Nicagaragua karika Copa de Nicaragua aastatel 1984 ja 1995.
201 eKr

201. aasta eKr ehk "ab urbe condita" DLIII (553).
202 eKr

202. aasta eKr ehk "ab urbe condita" DLII (552).
203 eKr

203. aasta eKr ehk "ab urbe condita" DLI (551).
The Baltic Brick and Roof Award

The Baltic Brick and Roof Award on auhind, kus tunnustatakse parimaid Baltimaade telliskiviehitiste tegijaid. 
Võistluse korraldab Austria ehitusettevõte Wienerberger.
Võistluse eri kategooriates on auhinnatud ka Eestis asuvate ehitiste tegijad: näiteks 2009 võitis auhinna Kaire Nõmm Pärnu kesklinna koolide võimla eest ja 2009 võitsid auhinna ka Rotermanni kvartali ehitustööde tegijad.
Auditoorne õpe

Auditoorne õpe (ingl "face-to-face teaching") on õppevorm, mille korral toimub õpe õpetaja juhendamisel füüsilises klassiruumis.
Auditoorse õppe vastand on iseseisev õpe. Auditoorne õpe on kontaktõpe.
Giesen

Giesen on küla ja vald Saksamaal Alam-Saksi liidumaal Hildesheimi kreisis. Valla pindala on 33,90 km². 31. detsembril 2017 elas seal 9698 inimest. Vald asub umbes 6 km Hildesheimist loodes ja 22 km Hannoverist kagus.
Vallas on viis küla:
Harsum

Harsum on küla ja vald Saksamaal Alam-Saksi liidumaal Hildesheimi kreisis. Valla pindala on 49,93 km². 31. detsembril 2017 elas seal 11 367 inimest. Vald asub umbes 6 km Hildesheimist põhjas ja 25 km Hannoverist kagus.
Holle

Holle on küla ja vald Saksamaal Alam-Saksi liidumaal Hildesheimi kreisis. Valla pindala on 61,15 km². 31. detsembril 2017 elas seal 7073 inimest. Vald asub umbes 15 km Hildesheimist kagus ja 15 km Salzgitterist läänes.
Kohta on mainitud Tom Clancy menukas sõjaromaanis "Red Storm Rising".
Lamspringe

Lamspringe on küla ja vald Saksamaal Alam-Saksi liidumaal Hildesheimi kreisis. Valla pindala on 70,46 km². 31. detsembril 2017 elas seal 5638 inimest. Vald asub umbes 20 km Hildesheimist lõunas. 1. novembrist 2016 kuuluvad valda endised vallad Harbarnsen, Neuhof, Sehlem ja Woltershausen.
See oli ajalooliselt tuntud kui endise Lamspringe kloostri asukoht, millest on säilinud kirik ja muid hooneid.
Lamspringe oli endise Lamspringe ühisvalla keskus.
Nordstemmen

Nordstemmen on küla ja vald Saksamaal Alam-Saksi liidumaal Hildesheimi kreisis. Valla pindala on 60,17 km². 31. detsembril 2017 elas seal 12 105 inimest. Vald asub Leine jõe ääres, umbes 10 km Hildesheimist läänes ja 25 km Hannoverist lõunas.
Schellerten

Schellerten on küla ja vald Saksamaal Alam-Saksi liidumaal Hildesheimi kreisis. Valla pindala on 80,02 km². 31. detsembril 2017 elas seal 8014 inimest. Vald asub umbes 10 km Hildesheimist idas.
Sibbesse

Sibbesse on küla ja vald Saksamaal Alam-Saksi liidumaal Hildesheimi kreisis. Valla pindala on 71,93 km². 31. detsembril 2017 elas seal 5829 inimest. Vald asub umbes 10 km Hildesheimist lõunas. 1. novembrist 2016 kuuluvad valda endised vallad Adenstedt, Almstedt, Eberholzen ja Westfeld.
Sibbesse oli endise Sibbesse ühisvalla keskus. Valda kuuluvad ka Möllenseni, Hönze ja Petze küla.
Söhlde

Söhlde on küla ja vald Saksamaal Alam-Saksi liidumaal Hildesheimi kreisis. Valla pindala on 57,09 km². 31. detsembril 2017 elas seal 7801 inimest. Vald asub umbes 20 km Hildesheimist idas ja 10 km Salzgitterist loodes.
Leineberglandi ühisvald

Leinebergland on valdade ühendus ("Samtgemeinde") Saksamaal Alam-Saksi liidumaal Hildesheimi kreisis. Selle keskus on Gronau.
Ühenduse nimi on valitud Leine kõrgustiku järgi (saksa keeles "Leinebergland").
Samtgemeinde Leinebergland koosneb järgmistest valdadest:
Nende kolme valla pindala on 169,68 km² ja 2019. aasta lõpuga elas seal 18 181 inimest.
"Samtgemeinde" Leinebergland moodustati 1. novembril 2016, kui ühendati endised Gronau ja Duingen. Kuni 2016. aasta novembrini eksisteerinud "Samtgemeinde" Gronau alla kuulusid lisaks Gronaule ja Eimele ka Banteln, Betheln, Brüggen, Despetal ja Rheden. Viimased liideti aga Gronau koosseisu. "Samtgemeinde" Duingen koosnes aga osavaldadest Coppengrave, Duingen, Hoyershausen, Marienhagen ja Weenzen, mis liideti Duingeni koosseisu.
Duingen

Duingen on küla ja vald Saksamaal Alam-Saksi liidumaal Hildesheimi kreisis. Valla pindala on 59,62 km². 31. detsembril 2017 elas seal 4944 inimest. Vald asub umbes 25 km Hildesheimist edelas ja 40 km Hannoverist lõunas. 1. novembrist 2016 kuuluvad valda endised vallad Coppengrave, Hoyershausen, Marienhagen ja Weenzen.
Eime

Eime on vald Saksamaal Alam-Saksi liidumaal Hildesheimi kreisis. Valla pindala on 21,93 km². 31. detsembril 2017 elas seal 2588 inimest.
Pluss

Pluss ehk plussmärk (+) on märk, mida kasutatakse eeskätt matemaatilise märgina liitmise tähistamiseks. 
Ajalugu.
Veel 15. sajandil märgiti liitmistehet ladina sõnaga "plus" 'rohkem'. Trükis kasutati plussi liitmismärgina esimest korda Johannes Widmanni raamatus "Mercantile Arithmetic" ehk "Behende und hüpsche Rechenung auff allen Kauffmanschafft", mis ilmus 1489 Leipzigis.
Gronau (Leine)

Gronau on linn ja vald Saksamaal Alam-Saksi liidumaal Hildesheimi kreisis. Vald asub Leine jõe ääres, umbes 15 km Hildesheimist edelas ja 35 km Hannoverist lõunas.
Valla pindala on 88,13 km². 31. detsembril 2017 elas seal 10 852 inimest.
1. novembrist 2016 kuuluvad valda endised vallad Banteln, Betheln, Brüggen, Despetal ja Rheden.
Gronau on üks kolmest Leineberglandi ühisvalda kuuluvast vallast. Teised kaks on Duingen ja Eime.
Honiton (Suurbritannia) on Gronau sõpruslinn.
Futbol

Futbol on jalgpallile keskenduv Venemaa satelliit- ja kaabeltelevisioonikanal. Kanal alustas tegevust 2007. aastal.
Kõne

Kõne ehk kõnelemine ehk rääkimine on inimeste poolt hääle kasutamine keelelises suhtluses. 
Kõne akustilisi omadusi uurib akustiline foneetika.
Kõnehelide füüsikalised omadused.
Tavaline kõne sisaldab peamiselt helisid sagedusribas 100-10 000 Hz. Seejuures on keskmiselt meeste kõneheli kõige valjum sagedusribas 100–200 Hz ja naiste kõneheli sagedusribas 200–400 Hz. Täishäälikud jäävad peamiselt keskmistele sagedustele ja kaashäälikud kõrgematele &gt; 1 kHz sagedustele. Seejuures on täishäälikute helirõhutase kõrgem kui kaashäälikutel. Kõne hea arusaadavuse eelduseks on seejuures kaashäälikute eristamine. Kõne helirõhutase ja sagedusjaotus oleneb keelest mida räägitakse, rääkija soost ja vanusest. Seejuures võivad individuaalsed erinevused olla väga suured.
Holzmindeni kreis

Holzminden on kreis Saksamaal Alam-Saksi liidumaal.
Kreisi pindala on 692 km². 31. detsembril 2017 elas seal 71 144 inimest.
See külgneb (põhjast ja päripäeva) Hameln-Pyrmonti, Hildesheimi ja Northeimi kreisiga ning Nordrhein-Westfaleni liidumaaga (Höxteri ja Lippe kreisid).
Ajalugu.
Kreis loodi 1833. aastal Braunschweigi hertsogkonnas. See viidi territoriaalse muudatuse osana 1942. aastal Preisimaa Hannoveri provintsi. Viimased territoriaalsed muudatused toimusid 1974. aastal.
Loodus.
Kreis paikneb Weserberglandi mägedes, umbes Hamelni ja Göttingeni vahel. Weser moodustab kreisi edelapiiri ja voolab läbi selle põhjaosa.
Linnad ja vallad.
Linnad:
Vabad vallad:
Inkorporeerimata alad:
"Samtgemeinden:"
1Samtgemeinde keskus; ²linn
Marek Rosenberg

Marek Rosenberg (sündinud 10. aprillil 1984 Tartus) on eesti muusik, DJ ja näitleja.
Ta lõpetas Tartu Descartesi Lütseumi aastal 2004.
2015. aastast tegutseb ta vabakutselise näitlejana. Ta on teinud kaasa filmides "Päevad, mis ajasid segadusse" (2016), "Polaarpoiss" (2016), "Võta või jäta" (2018), "Sandra saab tööd", "Klassikokkutulek 3", "Maria paradiis" ja "Firebird" (2019). Ta on mänginud ka telesarjades "Suletud uste taga" ja "Pank".
Heliloojana on ta võtnud osa laulukonkursidel Eesti Laul 2019 ja Eesti Laul 2020, kus tema osalusel kirjutatud laulud on jõudnud poolfinaali.
Kõneedastusindeks

Kõneedastusindeks on arv, mille eesmärgiks on näidata kõne edastamise kvaliteeti silpide eristatavuse seisukohast. Indeksi väärtused jäävad vahemikku 0,00–1,00. Mida suurem on kõneedastusindeksi väärtus, seda parem on kõne arusaadavus. Seega väärtus 1,00 tähistab silpide täielikku eristatavust ja 0 tähistab olukorda, kus kõnest ei mõisteta silpigi.
Määramine.
Kõneedastusindeksi määramine toimub IEC standardi 20268-16 kohaselt. Kõneedastusindeksit määratakse seejuures oktavribades 125–8000 Hz.
Kõneedastusindeks ruumiakustikas.
Ruumiakustikas kasutatakse kõneedastusindeksit koolitus- ja kõneruumide ning avatud kontorites töökohtade vahelise akustilise kvaliteedi iseloomustamiseks. Kõneruumides püütakse saavutada võimalikult head kõne arusaadavust ja seega suuremat kõneedastusindeksit. Ideaalseks loetakse indeksit, mille väärtused on suuremad kui 0,75. Kontorites üritatakse töökohtade vahel saavutada võimalikult väike indeksi väärtus, mis võimaldab paremat töösse süvenemist ja privaatseid vestlusi.
Kufiia

Kufiia (ka šemag, gutra, mašada või Palestiina pearätik; juutidel sudra) on traditsiooniline peakate Lähis-Ida araabia (ka juudi) meestel. 
Kufiia on ristkülikukujuline must-valge- või puna-valge-ruuduline rätik. See kaitseb nii kuuma, külma kui ka liivatormi korral. Seda hoiab peas paigal must võru – akaal.
Kaks rotti

"Kaks rotti" on Madalmaade kunstniku Vincent van Goghi maal, mis kujutab kaht rotti.
Maal valmis 1884. aasta novembris Hollandis Nueneni linnas, kus van Gogh elas mõne aasta taas vanemate juures. Maali laius on 29,1 cm ja kõrgus 41,3 cm, kunstnik maalis õlivärvidega puidule. Tänapäeval asub teos erakogus.
Ameerika kultuuriloolase Maud Ellmanni sõnul torkab van Gogh sajandivahetuse kunstnike üleüldise ratofoobia keskel silma ainsana, kes kujutab rotte "sümpatiseeriva realismiga": kaks loomakest nosivad hämaras leiba, "piieldes vaatajat samavõrd kahtlustavalt kui vaataja neid".
Enno Paikre

Enno Paikre (24. aprill 1937 Tallinn – 10. oktoober 2014 Tartu) oli eesti insener, tehnikaajakirjanik ja kirjastaja.
Elukäik.
Enno Paikre lõpetas 1956. aastal Tallinna 10. Keskkooli. 1961. aastal lõpetas ta Tallinna Polütehnilise Instituudi mehaanikateaduskonna autotranspordi eriala.
Ta töötas Eesti NSV Autotranspordi ja Maanteede Ministeeriumi ametnikuna, oli transporditehnika volitatud insener.
Enno Paikre oli Eesti Transpordi ja Teede Ühingu juhatuse liige ja selle esimees. Ta oli praeguse Eesti Tarneahelate Juhtimise Ühingu asutajaliige.
Ta oli 1970. aastate algusest kuni 1990 autotranspordi ja logistikaajakirja Autotransport ja Maanteed üks artiklite autoreid. Aastatel 1991–2010 oli ta autotranspordi ja logistikaajakirja Transport ja Teed kirjastaja, kirjutades palju artikleid ka ise.
Isiklikku.
Enno Paikre isa oli Evald Paikre, vend Toivo Paikre ja vanaisa Aleksander Paikre. Enno Paikre abikaasa oli Enna Paikre.
Kõne arusaadavus

Kõne arusaadavus on kõnelises suhtluses mõõt, mis näitab, kui arusaadav on kõne mingites tingimustes.
Arusaadavust mõjutavad kõne valjus, kõne kvaliteet, taustmüra valjus, taustmüra tüüp, järelkõla kestus ja kõne edastamisel sidevahendi kaudu antud sidevahendi omadused. Standardne kõne arusaadavuse kvaliteedi mõõt on kõneedastusindeks. Kõne hea arusaadavuse eelduseks on seejuures kaashäälikute eristamine.
Kõneedastusindeks.
Kõne arusaadavust mõõdetakse kõneedastusindeksiga. Kõneedastusindeks on arv, mis näitab kõne edastamise kvaliteeti silpide eristatavuse seisukohast. Indeksi väärtused jäävad vahemikku 0,00–1,00. Mida suurem on kõneedastusindeksi väärtus, seda parem on kõne arusaadavus. Seega väärtus 1,00 tähistab silpide täielikku eristatavust ja 0 tähistab olukorda, kus kõnest ei mõisteta silpigi.
Buckinghami π teoreem

Buckinghami π teoreem on inseneriteaduses, rakendusmatemaatikas ja füüsikas oluline teoreem dimensionaalanalüüsis.
Antud teoreem on formaalsem variant Rayleigh' dimensionaalanalüüsi meetodist. Buckinghami π teoreem ütleb, et füüsikaliselt tähenduslikku "n" füüsikalist suurust siduvat võrrandit saab esitada läbi "p" = "n" − "k" dimensioonitu parameetri "π1", "π2", ..., "πp" ning "k" on algsete algsetest füüsikalistest suurustega seotud füüsikaliste põhisuuruste arv ("k" langeb kokku ka dimensioonide arvuga kuna igale dimensioonile vastab põhisuurus).
Teoreem annab juhised, kuidas võrrandeid teadmata leida dimensioonita suuruseid etteantud füüsikalistest suurustest.
Teoreemi sõnastus.
Olgu "f(q""i"")" füüsikaliselt tähenduslik võrrand üldkujul
formula_1
kus "q""i" tähistavad "n"-i füüsikalist suurust, mida saab esitada "k" põhisuurusega. Sel juhul saab antud võrrandit ümber kirjutada kujul
formula_2
kus "πi" on dimensioonitud parameetrid, mis on leitud "füüsikalistest suurustest q""i" vastavalt valemile "p" = "n" − "k" dimensioonitust võrrandist – "Pi rühmast" – mis avalduvad kujul
formula_3
kus eksponendid "a""i" on ratsionaalarvud.
Näide teoreemi rakendusestː matemaatilise pendli võnkumine.
Määramaks matemaatilise pendli väikese amplituudiga võnkumiste perioodi "T" eeldame, et periood sõltub pendli nööri pikkusest "L", massist "M" ja raskuskiirendusest "g," mille dimensiooniks on pikkus jagatud aja ruuduga. Antud mudeli saab kirja panna kujul
formula_4
Antud võrrandis on 3 füüsikalist suurust: aeg formula_5, mass formula_6 ja pikkus formula_7 ning 4 dimensiooniga muutujat "T", "M", "L" ja "g". Seega on vaja 4 − 3 = 1 dimensioonitut suurust, mida tähistades π saab mudeli kirja panna kujul
formula_8
kus π on
formula_9
mingite "a"1, ..., "a"4 väärtuste korral.
Dimensiooniga suuruste dimensioonidele vastavad põhisuurused onː
formula_10
Dimensioonide maatriks on:
formula_11
Otsime tuumavektorit "a" = ["a"1, "a"2, "a"3, "a"4], mis annaks maatriksi "M" ja tuumavektori "a" vektorkorrutise vastuseks nullvektori [0,0,0] ehk formula_15. Antud juhul on selliseks vektoriks:
formula_16
Dimensioonitu konstandi saab avaldada kujul:
formula_17
Põhisuurustest avaldub see:
formula_18
mis on dimensioonitu.
Antud näites on analüüs lihtsam, kuna dimensiooniga muutujatest kolm on põhisuurused ja ("g") avaldub antud põhisuuruste kaudu. Juhul kui vektori a teine element "a"2 oleks nullist erinev puuduks võimalus maatriksi "M" taandamiseks ja seetõttu "a"2 "peab" olema võrdne nulliga. Seega saab antud dimensionaalanalüüsist järeldada, et matemaatilise pendli võnkeperiood ei sõltu tema massist.
Mudel avaldub seega kujul:
formula_19
Eeldades, et "f" nullkohad on täisarvulised võime öelda, et "gT"2/"L" = "C""n", kus "Cn" on "n"is funktsiooni "f" nullkoht. Kui leidub ainult üks nullkoht, siis "gT"2/"L" = "C". Selgitamaks, et leidub ainult üks nullkoht, "C" = 4π2 oleks vaja süsteemi kohta lisateadmisi.
Torma valla auraha

Torma valla auraha oli auhind, mida andis välja Jõgeva maakonna Torma vald isikutele, kellel oli valla ees tähelepanuväärseid teeneid.
Tunnustatud klaasikunstnik

Tunnustatud klaasikunstnik on Eesti Klaasikunstnike Ühenduse välja antav aunimetus klaasikunstnikule.
Eesti Klaasikunstnike Ühendus annab tunnustatud klaasikunstniku aunimetust välja tähelepanuavaldusena klaasikunstnike tööle – silmapaistva klaasialase tegevuse eest. Samuti on see tõhusaks abiks klaasieriala propageerimisel ja tugevdamisel ning klaasikunstnike töö tutvustamisel väljaspool eriala kitsast siseringi.
Tunnustatud klaasikunstniku aunimetus ja sellega kaasnev rändauhind (Anneli Paloveeri valmistatud klaaskuul) antakse üle iga kahe aasta tagant (tegevuse eest klaasikunstnikuna eelneval kahel aastal). Võimaluse korral kaasneb aunimetusega ka rahaline preemia. Esimene aunimetus anti välja 2004. aastal (2002.–2003. aasta tegevuse eest).
Pipi!Nuki!Puhh!

"Pipi!Nuki!Puhh!" (stiliseeritult "PIPI!NUKI!PUHH") on Eesti lastelavastus. Lavastuse pealkiri on ajendatud tuntud lastekirjanduse tegelastest Pipi Pikksukast, Nukitsamehest ja Karupoeg Puhhist. Lavastus on koondteos kolmest näidendist: "Pipi Pikksukk", "Nukitsamees" ja "Karupoeg Puhh", mida on Eesti teatrilavadel mängitud.
Teose lavastas Neeme Kuningas. Selle esietendus oli 3. märtsil 2007 Estonia teatris.
Pronksivalu. Welcome to Estonia!

"Pronksivalu. Welcome to Estonia!" on Eesti muusikal, mille ainestik on eelkõige seotud Pronkssõduri monumendiga. Muusikali teksti autor on Wimberg. Muusikali lavastas Andrus Vaarik.
Muusikali esietendus pidi toimuma 14. novembril 2008 Tallinna Linnahallis. Produtsent Tarvo Kralli sõnul lükati see edasi Gruusia-Vene sõja tõttu: "Gruusias toimunud sündmuste taustal on see praegu liiga valus teema".
Nelspoort

Nelspoort on linn Lõuna-Aafrika Vabariigis Lääne-Kapimaa provintsis Kesk-Karoo ringkonnas.
Lõuna-Aafrika Vabariigi 2011. aasta rahvaloenduse andmetel oli Nelspoorti elanikest värvilisi 80,93%, mustanahalisi aafriklasi 16,95%, valgeid 0,94%, India või Aasia päritolu inimesi 0,82% ja teisi 0,35%. Afrikaani keelt pidas emakeeleks 90,44% inimesi, koosa keelt 2.69%, inglise keelt 2,05%, sotho keelt 2,05% ja suulu keelt 1,35%.
Linik (riietus)

Linik, ka pealina, on pikk käterätitaoline linane rätik, mis oli põline abielunaiste pea- ja õlakate Ida-Euroopa rahvastel.
Eesti.
Eestis oli kasutusel peamiselt maa idaosas, kust ta kadus 19. sajandi keskpaiku. Setud kandsid seda veel ka 20. sajandil. Linik oli 30 kuni 60 cm laiune ning kuni 3 meetri pikkune, ta seoti kukla tagant kokku nii, et liniku otsad jäid selja peale ühepikkuselt rippuma. Linikule andis vormi selle all paiknev vahr, Setumaal lisati linikule veel peavöö. Linikulaadset peakatet kanti 19. sajandil ka saartel - Hiiumaal nimetati seda "nuutislina" ehk "seplilina", Muhus ja Sõrves "pruudilina".
Liniku otsi kaunistati mitmel viisil: tikandiga, piludega, pitsiga, narmastega või ka punaste sissekootud põikjoontega.
Peddie

Peddie on linn Lõuna-Aafrika Vabariigis Ida-Kapimaa provintsis Amathole ringkonnas, Ngqushwa valla halduskeskus.
Peddie on saanud alguse 1835. asustatud sõjalisest tugipunktist, linnaõigused sai 1905. aastal.
Lõuna-Aafrika Vabariigi 2011. aasta rahvaloenduse andmetel oli Peddie elanikest mustanahalisi aafriklasi 98,15%, värvilisi 1,40%, valgeid 0,17%, India või Aasia päritolu inimesi 0,06% ja teisi 0,19%. Koosa keelt pidas emakeeleks 86,35%, inglise keelt 7,51% ja afrikaani keelt 1,50%.
Tsolo

Tsolo on linn Lõuna-Aafrika Vabariigis Ida-Kapimaa provintsis OR Tambo ringkonnas Mhlontlo vallas.
Lõuna-Aafrika Vabariigi 2011. aasta rahvaloenduse andmetel oli Tsolo elanikest mustanahalisi aafriklasi 96,33%, värvilisi 1,54%, India või Aasia päritolu inimesi 1,40%, valgeid 0,37% ja teisi 0,36%. Koosa keelt pidas emakeeleks 91,69% inimesi, inglise keelt 2,52% ja afrikaani keelt 1,75%.
Aasta koor

Aasta koor on Eesti Kooriühingu aastapreemia üks preemiatest, mis antakse aasta tähelepanuväärseimale koorile või kooridele.
Akadeemiline Emajõgi

Akadeemiline Emajõgi on Tartus tegutsev meeskoor.
Koor asutati 1. aprillil 2001.
Kooris laulavad nii kooliõpilased, üliõpilased kui ka töömehed.
Koor oli 2009 üks TuleTulemise eestvedajaid.
Arsis (koor)

Arsis oli Eesti kammerkoor, mis tegutses aastatel 1991–1997. Koorist on välja kasvanud samanimeline käsikellade ansambel. 
Koor pälvis auhindu ka rahvusvahelistelt festivalidelt ja konkurssidelt.
Orvand (orienteerumine)

Orvand ehk nõlvanõgu on kaarjas süvend mäenõlval. Enamasti on orvandid liustikutekkelised kuid võivad olla ka inimtekkelised. Kaardil võib samakõrgusjoonel orvandi kohas olla ka langujoon - kriipsuke, mis näitab nõlva langemise suunda. Orvandid võivad olla erineva laiuse ja pikkusega. Pikka ja kitsast orvandit nimetatakse uhtoruks.
Orienteerumises on orvand üks parimaid kontrollpunkti asukohti, kuna nõuab täpset navigeerimist ja kõrguse hoidmist. Orvand võib mäenõlval esineda läbi mitme samakõrgusjoone. Sel juhul näidatakse kontrollpunkti legendis kas see asub üleval, keskel või all.
E STuudio koori- ja tantsukool

E STuudio koori- ja tantsukool on huvialakool Tartus. Kool on keskendunud koorimuusika ja tantsu õpetamisele. Kool asutati 2018. aasta septembris E STuudio Noortekoori peadirigendi Külli Lokko eestvõttel. Koolis laulab ja tantsib pea 120 last ja noort. Täiskasvanud saavad laulda huvikooris ja õppida ukulelet.
Ümberpööratud õpe

Ümberpööratud õpe (ingl "flipped learning", "flipped classroom") on õppetöö ülesehitamise meetod, mille korral omandab õppija uue teabe iseseisvalt, mitte klassiruumis. Iseseisvale tööle järgneb auditoorne õpe, mille käigus sünteesivad õppijad õpetaja juhendamisel uusi teadmisi.
Ümberpööratud õppe sünonüümina kasutatakse terminit "ümberpööratud klassiruum", kuid see on ebasoovitatav, sest mitte klassiruumi kui füüsilist keskkonda ei pöörata ümber, vaid õpe on ümber pööratud.
Ángel Correa

Ángel Martín Correa Martínez (sündinud 9. märtsil 1995 Rosarios) on Argentina jalgpallur. 
Ta mängib Hispaania kõrgliiga klubis Madridi Atlético ja Argentina jalgpallikoondises ründajana.
Profikarjääri alustas Correa 2012. aastal kodumaa klubis San Lorenzo. 2014. aastal sõlmis ta Madridi Atléticoga viie aasta pikkuse lepingu.
Koondisekarjäär.
2015. aastal tuli Correa Argentina kuni 20-aastaste koondisega Lõuna-Ameerika noorte meistriks. Turniiril lõi Correa neli väravat.
Debüüdi Argentina rahvuskoondises tegi ta 4. septembril 2015 sõprusmängus Boliivia vastu. Selles mängus lõi ta ka oma esimese värava koondise särgis.
2016. aasta suveolümpiamängude jalgpalliturniiril kuulus ta Argentina olümpiakoondisse.
Antikangelane

Antikangelane on klassikalise kangelastüübi vastand, negatiivne kangelane või kangelase paroodia.
Tõrksus

Tõrksus on vastumeelsust väljendav käitumine ja iseloomujoon. Tõrges inimene meelsasti ei allu ega kuuletu, ta on raskesti juhitav, kangekaelne.
204 eKr

204. aasta eKr ehk "ab urbe condita" DL (550).
205 eKr

205. aasta eKr ehk "ab urbe condita" DIL (549).
Vaimne küündimatus

Vaimne küündimatus on puudujääk inimese vaimses võimekuses, kus isikul esineb tugev kõrvalekalle tavainimese keskmisest arusaamis- ja analüüsivõimest. Tuleb tähele panna, et vaimne küündimatus ei ole pelgalt teadmiste nappus, vaid võimekus teadmisi omandada ja objektiivselt tõlgendada. 
Vaimne küündimatus on õigustermin, mida kasutatakse karistusseadustikus (KarS). 
Vaimne küündimatus ei ole üheses seoses süüdimatusega. Vaimselt küündimatu isiku puhul võib isik olla kas piiratult süüdiv (näiteks debiilik või psühhopaat) või süüdiv, kuid väga lihtsameelne või ebausklik. 
Vaimne küündimatus karistusseadustikus.
Terminit kasutatakse karistusseadustikus süüteokatse kontekstis (KarS § 26 lg 2), mis sätestab, et kõlbmatu süüteokatse puhul võib kohus isiku karistusest vabastada või karistust kergendada üksnes siis, kui süüteo toimepanija ei saa oma teo kõlbmatusest aru vaimse küündimatuse tõttu. 
Karistusseadustik ise ei esita ühest küündimatuse definitsiooni ning ei liigita ega astmesta küündimatust ühelgi viisil, jättes seadusesse abstraktsust ja tõlgendamisruumi. 
Karisutsseadustiku kommenteeritud väljaandes on mõiste tähendust selgitatud järgmiselt: “Vaimse küündimatusega on tegemist juhul, kui toimepanija saab loodusseadustest valesti aru (nt toimepanija saab aru, et aine on suhkur, kuid peab seda mürgiseks) ning tema rumalus on igale tavainimesele üheselt selge.“ 
Vaimne küündimatus psühholoogias.
Psühholoogias vaimse küündimatuse terminit ei kasutata. Puudujääke vaimses võimekuses kirjeldatakse vaimse alaarenguna.
Vaimne küündimatus võrdub eelkõige mõõduka, raske ja sügava alaarengu astmetega. Vaimne alaareng ja sellest tingitud õiguslik vaimne küündimatus võib olla tekkinud alaealise isiku ajukahjustuse tagajärjel või mõne haigusliku seisundi põhjustatud ajukahjustusest, näiteks dementsus.
Ålesundi lennujaam

Ålesundi lennujaam (norra keeles "Ålesund lufthavn, Vigra", IATA: AES, ICAO: ENAL) on rahvusvaheline lennujaam Norras Ålesundis. 
Lennujaama läbis 2013. aastal 1 007 209 reisijat. Lennujaama lendab regulaarselt viis lennufirmat: KLM Cityhopper, Norwegian Air Shuttle, Scandinavian Airlines, Wideroe ja Wizz Air.
Jacques Charles François Sturm

Jacques Charles François Sturm (29. september 1803 Genf – 15. detsember 1855 Pariis) oli prantsuse matemaatik. Tuntud aastal 1826 helikiiruse täpse mõõtmise pärast Genfi järves šveitsi füüsiku Daniel Colladoniga. Tema järgi on nimetatud ka tema 1836 aasta avaldatud teoreem Sturmi teoreem.